Celsa ye a primera fundación en a val de l'Ebro d'una colonia inmune de ciudadans libres romans. Fue fundada con o nombre de Colonia Victrix Iulia Lepida en honor a Lepido, o suyo fundador, pero en l'anyo 36 a. C. cayó en desgracia, y a ciudad romana cambeó o suyo nombre por o de Colonia Iulia Victrix Celsa, latinizando o nombre d'a probable antiga ciudat iberica sobre a que se situó, Celse (prenunciau /kelse/) u Kelse (en escritura ibera ). Yera ista una important ciudat ilerchet u bien sedetana que cudió moneda iberica d'archent, estando a unica ceca iberica sedetana que cudió monedas d'iste metal.